Kamjenc (SN). Tak mjenowana hornjołužiska „onleihe“, digitalne wupožčowanje medijow we wjacorych bibliotekach Hornjeje Łužicy, je loni w dwójnym zmysle přirost registrowała. Na jednym boku přiběraše ličba digitalnych wupožčowanjow na cyłkownje 140 833 titlow, štož woznamjenja 14 502 wjace porno lětu 2019. Na tamnym boku rozšěrichu měšćanske knihownje w Budyšinje, Biskopicach, Ebersbachu-Neugersdorfje, Zhorjelcu, Wojerecach, Kamjencu, Lubiju, Niskej, Ottendorfje-Okrilli, Radebergu, Radebeulu, Běłej Wodźe a Žitawje swoju zhromadnu wirtuelnu wotnožku z nowym poskitkom digitalneho wuknjenja, kotryž mjenuja e-learning.
szl_Latn